கேள்வி: யுவன் சங்கர் ராஜா - ஆரம்ப வாழ்க்கை என்பது என்ன?
பதில்: இசைக்கலைஞரும் திரைப்பட இசையமைப்பாளருமான இளையராஜா மூன்றாவது மற்றும் இளைய மகன் யுவன் சங்கர் ராஜா. இவர் இசையமைப்பாளர் கார்த்திக் ராஜா மற்றும் பின்னணிப் பாடகர்- இசையமைப்பாளர் பவதாரிணியின் தம்பி. யுவன் ஒருமுறை தனது சகோதரர் கார்த்திக் ராஜ் தன்னை விட திறமையானவர் என்று ஒப்புக்கொண்டுள்ளார் . இவரது தந்தையும், உடன்பிறப்புகளும் இவரது இசையில் பல பாடல்களைப் பாடியுள்ளனர். திரைப்பட இயக்குநரும் திரைப்பட இசையமைப்பாளருமான கங்கை அமரன் மற்றும் ஆர்.டி.பாஸ்கர் இவரது மாமாக்கள் மேலும் தமிழ் திரையுலகில் பணியாற்றிவரும் வெங்கட் பிரபு, பிரேம்ஜி அமரன் மற்றும் பார்த்தி பாஸ்கர் ஆகியோர் இவருடைய உறவினர்கள். யுவன் ஷங்கர் ராஜா தனது பள்ளிப்படிப்பை சென்னையில் உள்ள செயின்ட் பீட்ஸ் ஆங்கிலோ இந்தியன் மேல்நிலைப்பள்ளியில் படித்தார். பத்தாம் வகுப்பு வரை மற்றுமே பயின்ற யுவன் பின்னர் ஜேக்கப் மாஸ்டரிடமிருந்து இசையைக் கற்கத் தொடங்கினார். இங்கிலாந்தின் இலண்டன் உள்ள டிரினிட்டி கல்லூரியுடன் இணைந்த சென்னையில் உள்ள "மியூசி மியூசிகல்" என்ற பியானோ வகுப்புகளில் கலந்துக்கொண்டார். தான் எப்போதும் ஒரு விமானி ஆகவும், உலகம் முழுவதும் பயணிக்க விரும்புவதாகவும் யுவன் சங்கர் ராஜா கூறினார், ஆனால் தன்னை சுற்றியுள்ள இசையுடன் வளர்ந்ததால், ​​இறுதியில் இசைக்கலைஞரானார். 2014 ஆம் ஆண்டு பிப்ரவரியில் யுவன் தான் இசுலாம் மதத்தை ஏற்றுக்கொண்டு விட்டதாக தனது டுவிட்டர் கணக்கில் தெரிவித்தார்.[http://timesofindia.indiatimes.com/entertainment/tamil/movies/news-interviews/Yuvan-Shankar-Raja-embraces-Islam/articleshow/30113638.cms Times of India: "Yuvan Shankar Raja embraces Islam" by Janani Karthik] 10 February 2014 தன்னுடைய முஸ்லிம் பெயர் அப்துல் ஹாலிக் என்பதாகவும் தெரிவித்தார். 2015 ஆம் ஆண்டு ஜனவரி 1 அன்று ஜஃப்ரூன் நிஷா என்ற பெண்ணை இஸ்லாமிய முறைப்படி திருமணம் செய்துக்கொண்டார்.[http://www.thehindu.com/entertainment/illayarajas-son-marries-again/article6748430.ece?homepage=true&theme=true: "Illayaraja's son marries again"] 2 January 2015 இவர்களுக்கு 2016 ஆம் ஆண்டு ஏப்ரல் 7 ஆன்று ஓர் ஆண் குழந்தை பிறந்தது.
கேள்வி: யுவன் சங்கர் ராஜா - குறிப்பிடத்தக்க வளர்ச்சி (2001-2003) பற்றி விளக்கவும்.
பதில்: 2001 ஆம் ஆண்டு செல்வராகவன்டன் இணைந்து பணியாற்றிய முதல் திரைப்படம் துள்ளுவதோ இளமை. இப்படத்தை கஸ்தூரி ராஜா இயக்கினார், ஆனால் இவரது மகனான செல்வராகவன் திரைக்கதை எழுதி, படத்தின் இசைக்காக யுவன் சங்கர் ராஜாவுடன் இணைந்து பணியாற்றினார். துள்ளுவதோ இளமையின் இசை இளையத்தலைமுறையினரை வெகுவாக கவர்ந்தது. இப்படம் செல்வராகவனின் தம்பியும் நடிகருமான தனுஷ் (நடிகர்)ன் அறிமுகப்படமாகும். வணிகரீதியாக இப்படம் குறிப்பிடத்தக்க வெற்றியடைந்தது. இதனை தொடர்ந்து வெளிவந்த பாலா (இயக்குநர்)வின் நந்தா (திரைப்படம்)(2001) திரைப்படத்திற்கு யுவனுக்கு பாராட்டுகள் குவிய தொடங்கின. அதற்கு அடுத்த வருடம் வெளியான ஏப்ரல் மாதத்தில் (திரைப்படம்)(2001) படத்தின் இசையும் இளைஞர்களை ஈர்க்கும் வகையில் அமைந்தது. பிறகு வந்த திரைப்படங்கள் காதல் சாம்ராஜ்யம்-2002 (படம் திரைக்கு வரவில்லை, பாடல்கள் மட்டும் வெளிவந்தது) மௌனம் பேசியதே-2002, புன்னகை பூவே-2002 (யுவனுக்கு படத் திரையில் அறிமுகம்)